**Народно читалище „ Хр. Ботев – 1924 „**

 с. Богданлияобщ. Елин Пелин

=============================================

 ***ДО***

 ***Доц. Ивайло Симеонов***

 ***КМЕТ на общ. Елин Пелин***

 ***Д О К Л А Д***

За осъществената читалищна дейност през 2023 г. , във връзка с чл.26а /4/ от Закона за Народните читалища в НЧ „ Хр. Ботев -1924 „ с. Богданлия .

 Изминалият годишен период протече в рамките на Годишния календарен план в няколко направления – културно – масова дейност , библиотечна дейност и художествено -творческа.

 **ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

-Библиотеката и читалищната дейност , в помощ на нашите членове и потребители .

- Възпитаване и утвърждаване на националното самосъзнание и културната идентичност.

-Използване възможностите на интернет, съчетано с книгите и всички информационни носители в полза на нашите читалищни членове и жителите на селото .

-Съхранение на разпространение на народните обичаи и празници чрез провеждане на атрактивни публични мероприятия.

-Привличане на нови читалищни членове .

-Развитие и подпомагане на любителското художествено творчество .

 **ЦЕЛИ И ЗАДАЧИ**

1.Обогатяване на културния живот , социалната и образователната дейност в селото .

2.Утвърждаване на народното читалище като общодостъпен център за населението .

3.По възможност разширяване дейността ни като участие в местни и общински празници , фестивали . Организиране на фестивала за автентична шопска песен в селото .

4. Добра политика на сътрудничество между читалищата в общината и общинското ръководство .

 **ОСНОВНИ ДЕЙНОСТИ**

 В направление **КУЛТУРНО – МАСОВА ДЕЙНОСТ**

* През първото тримесечие отбелязахме патронния празник на читалището с табло с материали за поета .
* Отпразнувахме Бабин ден и Осми март с тържества и кули -нарна изложба , викторина и томбола .
* На 19 февруари с картинно табло , отразяващо живота революционера , на определено за целта място отбелязахме годишнината от обесването на В. Левски .
* По традицияна Първи март подаряваме мартеници на всички жители на селото, тази година традицията бе спазена . Поставихме и мартенско табло .
* За Трети март пак с картинно табло отбелязхаме Националния празник . Бяха раздадени и знамена .
* На Лазаров ден минахме с лазарки по домовете да поздравим с празника стопаните .
* Великден по традиция си го правим с децата по весел и по шарен със сбирка , на която всяко дете носи кошничка с боядисани яйца, а комисия оценява и раздава наградите – книжки , рисувателни блокчета , игри , боички ,лакомства .

 Всички деца , а и родителите участват с радост и нетърпение в този празник .

* Селищния празник – събора на селото е едно от най посещаваните събития . Читалището организира празника , програмата , осигурява изпълнители , групи , ди джей , закуски и вода за участниците в програмата .

* За 24 май - отбелязахме празнично деня с децата в читалището .
* За 2 юни направихме възспоменателно табло в памет на загиналите за свободата на България .
* През изминалата година , през м. август се проведоха занимания с децата в читалището . Занимавахме се с рисуване , приложни изкуства и спортни игри . Осигурихме материали за заниманията .
* За 6 и 22 септември отново с фотоси и табла отбелязахме празничните дни .
* В Деня на християнското семейство , посетихме най възрастната семейна двойка в селото . Поднесохме им подаръци , торта и поздравителен адрес за 64 -тата годишнина от сватбата им.
* За Коледните и Новогодишни празници в читалището украсихме елха и организирахме тържество .

 -В направление **БИБЛИОТЕЧНА ДЕЙНОСТ** ,

 бяха закупени нови книги и получихме дарения от наши читалищни членове на художествена литература .

 В направление **КЛУБОВЕ** ,

 се направиха няколко сбирки в клуб по ръкоделия . С децата в Клуб РОДЕН КРАЙ , ги запознахме с книгата на Катерина Стамболиева за селото.

28.03.2024 г. Секретар на читалището :……….

с.Богданлия /С. Тодорова /